וילמוש פרלרוט-צ'אבה

וילמוש פרלרוט-צ'אבה (בהונגרית: Perlrott-Csaba Vilmos; בקשצ'בה, 2 בפברואר 1880 – בודפשט, 23 בינואר 1955) היה צייר וגרפיקאי יהודי-הונגרי, אחד היוצרים והנציגים המצטיינים של סגנון האוונגרד ההונגרי.

==קורות חיים==
וילמוש פרלרוט-צ'אבה נולד במשפחה יהודית כבנם של שמעון פרלרוט ושל רגינה קליין (1840–1920).<ref></ref> סבו וסבתו מצד אמו היו שאנדור קליין ואטלקה יונאפ. לווילמוש פרלרוט-צ'אבה היו בתי ספר ומורים מאסטרים מצוינים. בעצתו של הצייר יוז'ף קוסטה, הוא צייר מקיץ 1903 במושבת האמנים של באיה מארה. שם תוקנו עבודותיו על ידי בלה איוואני-גרינוואלד. הציור של קארוי פרנצי השפיע רבות על סגנונו. הוא זכה במלגה לפריז בשנת 1906, בילה את החורף שם ואת הקיץ בעיקר בבאיה מארה.

הוא היה אחד הנציגים הבולטים של "הפראים ההונגרים" (שם מאוחר יותר לסגנון של קבוצת ציירים הונגרים), הוא היה גם אחד מחברי "קבוצת הניאו" במושבת האמנים של באיה מארה. פרלרוט נרשם לאקדמיה ז'וליאן בפריז ומשנת 1908 הפך לתלמידו של אנרי מאטיס.<ref>Perlrott Csaba Vilmos szerepel a Matisse Akadémia növendékeiről 1909-ben készült fényképen. ld.: Benedek Katalin: Perlrott Csaba Vilmos (1880-1955) alkotói pályájának főbb állomásai. Békéscsaba, Munkácsy Mihály Múzeum. 2005. 12.</ref> הוא למד ביסודיות גם את הציור של פול סזאן ושל פול גוגן. פרלרוט הושפע רבות מהאקספרסיוניסטים הגרמנים, ומבין האמנים הקדומים יותר מהצייר המנריסטי הספרדי אל גרקו. הוא יצר קשר בפריז עם החוג של גרטרוד שטיין. הוא הציג מאז 1907 בפריז בסלון העצמאות ובסלון הסתיו, ובמהירה גם בערים מרכזיות אחרות באירופה. היו לו גם תערוכות יחיד בפריז בשנים 1908, 1909 וב-1912.

פרלרוט היה אמן פורה מאוד וקשוב מאוד למגמות סגנון חדשות, ב-1910 הוא ובלה איוואני-גרונוולד, בראשות הנאו-ים האחרים, עברו מבאיה מארה לקצ'קמט וייסדו את מושבת האמנים של קצ'קמט. הוא עבד בקצ'קמט מספר קיצים. לאחר מלחמת העולם הראשונה גר בגרמניה כמה שנים ואחר כך בפריז. בהונגריה הוא הצטרף ל-KÚT בשנת 1924 והציג איתם. (האגודה החדשה לאמנים KUT או KÚT והיא קבוצה של אמנים הונגרים שהיו חסידים של מגמות האמנות המודרנית, הגוף הזה הוא יורשו של השמונה, ופעל בין השנים 1924–1949).

מן האמצע של שנות ה-30 של המאה ה-20 פרלרוט עבד יותר ויותר בסנטאנדרה, ב-1949 התקבל ל"אגודת הציירים של סנטאנדרה" והוא צייר שם עד מותו בשנת 1955. וילמוש פרלוט-צ'אבה הובא למנוחת עולמים בבית הקברות היהודי ברחוב קוזמה בבודפשט.

== אמנותו ==
באמנותו הוא שילב רגישות לסגנונות חדשים (פוביזם, קוביזם, פבלו פיקאסו) וכבוד למסורות (יוז'ף קוסטה, קארוי פרנצי) על פי גילו, האינדיבידואליות והנושאים שלו. הוא שמר על דקורטיביות ואקספרסיביות שלו לאורך כל הדרך ותיאור חוויות הטבע המשוחררות האחרונות שלו לפני מותו מוכיחות זאת, למשל, ב"גן מושבת האמנות". ציורו משנת 1950.

== עבודותיו (מבחר) ==
=== ציורי השמן ===

=== ליטוגרפיות ===
* סנט סבסטיאן (1921, בבעלות פרטית)
* אבל (1921, מוזיאון מיהאי מונקאצ'י, בקשצ'בה)
* ישו (תחיית המתים) (1922, MNG)

== מושבות אמנים וחברויות ==
* מושבת האמנים של באיה מארה
* מושבת האמנים של קצ'קמט
* MIÉNK
* מדיאר ואדאק (הפראים ההונגרים)
* KUT
* אגודת הציירים של סנטאנדרה
* לקסיקון אמנות. כרך 3 בודפשט: 1967. וילמוש פרלרוט-צ'אבה
* לקסיקון קטן של אמנות הונגרית מההתחלה ועד היום. בודפשט, וילמוש פרלרוט-צ'אבה 2002. עמודים 334–335. 
* הפראים ההונגרים מפריז לבאיה מארה 1904–1914. אד. קריסטינה פאשות, בודפשט, הגלריה הלאומית של הונגריה, 2006.

== קישורים חיצוניים ==

* [https://web.archive.org/web/20160304193322/http://www.hung-art.hu/frames.html?%2Fmagyar%2Fp%2Fperlrott%2Fmuvek%2Findex.html עבודותיו], באתר של אומנויות יפות בהונגריה
* [https://web.archive.org/web/20100715151401/http://www.artportal.hu/lexikon/muveszek/perlrott_csaba_vilmos חייו ועבודתו], בפורטל האמנות
* [https://web.archive.org/web/20070624092727/http://www.kieselbach.hu/s-886&perlrott+csaba+vilmos.html%7Clang_hu וילמוש פרלרוט-צ'אבה], באתר גלריית קיזלבך
* לקסיקון יהודי הונגרי. 1929. [http://mek.oszk.hu/04000/04093/html/0704.html וילמוש פרלרוט-צ'אבה]

== הערות שוליים ==

קטגוריה:משתתפי פעילות האומנות אומיקה
קטגוריה:ניצולי השואה
קטגוריה:ציירים יהודים הונגרים
קטגוריה:בוגרי אקדמיה ז'וליאן
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:גרפיקאים ומאיירים יהודים הונגרים
קטגוריה:בקשצ'בה: אישים
קטגוריה:הונגרים שנולדו ב-1880
קטגוריה:הונגרים שנפטרו ב-1955